یِم لفظ چھِ جنّت گار مرزا عارف صٲبٕنۍ ،یِمو منز ورگہٕ پٲٹھۍ تسٕنز سۅ گراو ، باوَتھ لبان چھے یۅسہٕ تس یٔمہ عالمہٕ گژھنس تام دِلس اندر جایُن کٔرِتھ ٲس تہٕ مٔنزۍ مٔنزۍ اوس سُہ پنہٕ نِس مخصوٗص طنزیہ لہجس منز اَمیُک اِظہار تہ کران مثالے تَتھ خطس منز یُس تمٔۍ غلام نبی خیال صٲبس 2000ءمنز سوٗزمُت اوسُن تہٕ"آلو"رسالہٕ کِس پٲنژِمہ جلدٕ کِس پونژمِس شُمارس منز شایع سپُدمُت چھُ یا پروفیسر شفیع شوق سٕندِناوٕ 6نومبر 1997ءلٮ۪کھنہٕ آمُت خط ۔ ییمیُک ا وڈ حِصہٕ یونیورسٹی ہٕندِس انہار رسالہٕ کِس 1998ءکِس شُمارس منز چھاپ سپُدمُت چھُ۔ مرزا عارف سٕنز یہ گراو تہٕ تسُند ملالہٕ چھُ تسٕندِس یتھ شعرس منز تہ ٹاکارٕ